السلام عليكم ورحمة الله وبركاته ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا ومن سيئات اعمالنا انه من يهده الله تعالى فلا مضل له. ومن يضلل فلا هادي له
واشهد ان لا اله الا الله وحده لا شريك له واشهد ان محمدا عبده ورسوله ثم اما بعد. اهلا وسهلا ومرحبا بحضراتكم وحلقة جديدة من حلقات الايواء بين الاهتداء والاجتهاد. تلك السلسلة المباركة التي نتناول فيها قصة اصحاب الكهف
ضمن مشروع القصص علم وعمل كنا بنتكلم عن عرض تفصيلي للقصة والاحداث القصة او لسياق عرض القصة في القرآن الكريم وكنا توقفنا عند الاية رقم عشرة وتحديدا عند قول الله عز وجل اذ اوى الفتية. تمام؟ وتوقفنا وقفة طويلة شوية مع كلمة الفتية لانها كلمة محورية في هذه القصة العظيمة
اذا والفتية الى الكهف اذ اوى الفتية الى الكهف فقالوا ربنا طيب الكهف دي الالف واللام آآ اللي في الكهف يا ترى هي تفيد لاستغراق في الوصف او تفيد العهد. يعني ايه؟ يعني النهاردة لما تقول ايه؟ آآ تقول ذهبت الى البيت خلاص معهود ذهني اللي بيسمعك البيت
اللي هو بيتك انت البيت بتاعك اللي هو في المكان الفلاني فدي بيسموها الف ولام العهد وممكن في مرة تانية واحد بيكلمك عن البيت بتاع شخص فبتقول له ان هذا حقا هو البيت
الالف واللام دي انت تقصد بها ايه؟ يعني استغراق الوصف يعني الكمال في الوصف لدرجة ان هو اللي يستحق انه يوصف منه البيت. المهم يعني ما علينا اللي يهمنا هنا اذ اوى الفتية الى الكهف
طب يا ترى الكهف ده هو الكهف المعهود ذهنيا بالنسبة لهم هم يعني هم عارفينه قبل كده ولا هو فعلا كهف آآ كويس آآ فيه مواصفات آآ جيدة للبقاء فيه
آآ يعني مواصفات الكهف التي ينبغي ان تكون ده محتمل وده محتمل محتمل انه يكون كده فعلا ان هم اختاروا مكان مناسب ان هم يأوا اليه برضو ما ما اختاروش مكان مش مناسب يعني وكأننا نقول ان ممكن يكونوا خدوا بالاسباب كما ينبغي
والنقطة التانية ان لو افادت المعهود الزهني فهو على ما يبدو ان كهف هو مش دي اول علاقتهم به هم لهم كهف كانوا بيترددوا عليه لكن خدوا قرار ان هم يبقوا فيه في فترة الاعتزال دي. طيب الامل فتياته الى الكهف
اذ اوى الفتية الى الكهف. هل هم في الحقيقة او الى الكهف ولا او الى رب الكهف. دي مسألة مهمة جدا للاسف الشديد كثير من المسلمين اليوم سيطرت عليهم الطقوسية على حساب العبودية
فاصبح الموضوع عندهم مجرد طقوس يعني كنت دايما اقول مسلا نحن حينما نزهب آآ الى بيت الله الحرام. احنا مش رايحين للاحجار اللي مكون منها البيت احنا رايحين للعزيز الغفار سبحانه وبحمده. بس لازم اكون فاهم كده. لازم يكون فاهم انه مش مش المهم ده. يعني حتى زي ما سيدنا عمر ابن الخطاب كان يقول والله اني لاعلم ان
هناك حجر لا تضر ولا تنفع ولولا اني رأيت رسول الله صلى الله عليه وسلم يقبلك ما قبلتك هي دي الفكرة الفكرة ان الانسان يفهم ان يعني مش حتة انك رايح مكان وان المكان ده فيه وفيه ايوة فيه بركة طبعا ولا شك. لكن
الاهم ان انت رايح تسترضي ربك في المكان ده. هي دي النقطة. النقطة اللي الانسان برضو لازم ياخد باله من المسألة دي. ان كل الاشياء التي جعل الله سبحانه وبحمده فيها البركة. الله هو الذي
بركات. ولما ربنا يريد انك تتواجد في مكان معين بشكل معين بهيئة معينة انت في الحقيقة تذهب الى الله تؤوي الى الله. زي ما قلنا قبل كده في حديث النبي صلى الله عليه وسلم لما
ثلاثة نفر اللي دخلوا المسجد فقال عن الاول منهم قال اما الاول فاوى الى الله فاواه الله. رغم ان هو اوى الى الايه؟ الحلقة او اوى الى المجلس. يعني لكن
النبي الاوى الى الله. هي دي الفكرة. الفتية في الحقيقة لم يأوا الى الكهف لاجل الكهف. انما او الى الكهف توكلا على الله. يعني ايه بقى؟ توكلا على الله. التوكول على الله يا جماعة تعرفوا ايه؟ صدق واعتماد
القلب على الله وحده مع استفراغ الوسع في الاخذ بالاسباب. تاني صدق اعتماد القلب على الله وحده. مع استفراغ الوسع في الاخذ بالاسباب. يعني ايه؟ نضرب مثال انت النهاردة احتجت حاجة
تتوكل على ربنا ازاي؟ ان انت فعلا تستحضر كده ان ربنا غني وان ان ربنا قدير على كل شيء وان ربنا وكيل ربنا يعجزه شرف الارض في السماء فتبدأ بقلبك فعلا تعتمد على الله. يعني ويبقى فيه صدق اعتماد مش مش مجرد كلام وخلاص. يعني يخرج من قلبك كل من سوى الله. وتخلص الى الله فعلا يخرج من قلبك كل من سوى الله
فصدق اعتماد القلب على الله وحده. يعني ما فيش حد مع ربنا والكفار نفسهم في عرض البحر لما لما بيتوكلوا على الله او بيسألوا ربنا عز وجل ربنا بيوجبهم ايه السبب؟ ان هم مكروبين مش بس ان هم مكروبين لا. دعوا الله مخلصين له الدين. فيخرج من قلبك كل من سوى الله سبحانه وبحمده. يبقى صدق واعتماد القلب على
الله يرحمه تبقى جواك كده لأ هي مش مش هيقضيها الا ربنا. هو ربنا سبحانه وبحمده لو اراد ان يمضيها مضت طيب مع استفراغ الوسع في الاخذ بالاسباب. فبتروح للاسباب باي نفسية بنفسية ان انت ربنا هيجري لك ما اردته على يد فلان. اهو في المكان الفلاني
او بالهيئة الفلانية فبتروح انت مش متعلق بالسبب. انت السبب آآ انت هو بالنسبة لك انت تعلم انه لا يضر ولا ينفع ولا تمام؟ رحت السبب ده ما ما اتقاضتش عنده تروح السبب التاني للمشروع. السبب التالت. السبب الرابع. طب الاسباب دي نعرفها منين الاسباب التي شرعها الله
تروح للرابع الخامس والله رحت الاسباب كلها المتاحة ايه المشروعة آآ تروح غير المشروع؟ لأ خلاص ما تروحش لاسباب تاني فالله سبحانه وبحمده يقضي لك او ينجز لك ما اردت بلا سبب. او يبقى مش الخير في انجازه لك. طيب انت رحت للسبب وانت مش مش معتمد على السبب ولا متوكل عليه
وفي نفس الوقت لازم تروح للسبب طاعة لله. يعني زي هقرب لحضراتكم المشهد. النهاردة انت تريد مال آآ في ضائقة آآ ضرورية. والمال ده هو والدك يعني غني ومعه مال كثير. ومش بيرد لك طلب
وهو حد كويس جدا وبيحبك جدا لكن الاموال بتاع والدك هو تاركها مع موظف في خزينة او في مكان. انت هل العقل انك تروح الموظف ده او الخزينة او تروح لرئيس المصلحة ده ولا انت تسأل والدك
وتطلب منه هو تطلب منه هو. طيب فهو طلبت منه قال لك رح لفلان الفلاني قل له ابي بيقول لك اعطني المبلغ الفلاني. فتقول له لأ انا ما اروحش انت تجيبه لي بقى
ما هو ده برضه ده ده صيام هي دي الفكرة. ان ربنا سبحانه وبحمده رتب اسباب ارضية. فانت تروح للسبب ده طاعة لله. يبقى الاخذ بالسبب واجب طاعة لله وتركه تواكل
وفي نفس الوقت بقى الاعتماد على السبب او التوكل عليه او الاعتقاد فيه شرك بالله سبحانه وبحمده المهم انا عايز اقول ايه عايز اوضح مسألة بس وهي مسألة ايه؟ الفتية مش ما اوش الى الكهف او الى رب الكهف
طب اول الكهف ايه؟ اخذا بالاسباب. اخذا بالاسباب. دلوقتي هو في الحقيقة مين يعني مين اللي هيأويه مين اللي هيحميه مين اللي هيغنيه مين اللي هيعطيه الله سبحانه وبحمده مين اللي هيرضيه الله سبحانه وبحمده
فهو دلوقتي بيؤوي الى الله بس الكهف ده السبب فربنا ذكر لنا السبب لان القضية منتهية ان هم اصلا لو لم يأوا الى الله لكانوا مشركين يعني ده تبقى شرك بالله وربنا سبحانه وبحمده مش هيثني على قوم في حالة هما اشركوا فيها بالله سبحانه وبحمده
طيب الاول فتيته الى الكهف يبقى الايواء بتاعهم كان الى الله. والدليل؟ فقالوا ربنا ما قالوش تحفنة يا كهف اعمل يا كهف ودي يا كهف لأ. فقالوا ربنا اتنا من لدنك رحمة وهيء لنا من امرنا رشدا
والحقيقة ان هذا الدعاء يستحق انه يتوقف معه. زي ما قلت لحضراتكم قبل كده في الحلقات الماضية ان من العجيب ان الفصل الاول لما تم عرض ملخص له في الاية رقم عشرة
الملخص تقريبا تلتين المساحة في اه طريقة طريقة الفتية في الايواء الى الله وفقه الفتية في الايواء الى الله. طيب وهنتعلم هنتعلم من الفتية فقه الايواء الى الله نتعلم ازاي نأوي الى الله؟ هنتعلم منهم ازاي فعلا ان الواحد مننا لما يكون في ضائقة او في ازمة ازاي هنتعلم التفويض تفويض الامر يلا هنتعلم
التوكل على الله سبحانه وبحمده هنتعلم في الم الصلة بالله سبحانه وبحمده. التحصن بالله سبحانه وبحمده طيب فقه الايواء الى الله انا هتعلمه من فتنة الكهف. آآ اول حاجة خدنا بالنا منها حتى الان
ان هم آآ اه ان اوى الفتية الى الكهف هنحط حاول نحط معالم كده الايواء. ان اول حاجة ان هم اه تعاونوا مع غيرهم على البر والتقوى. وهم كان فيه رفقة صالحة
ثم آآ اجتمعوا على هذا الخير فده واحد من من معالم فقه فقه الايواء الى الله النقطة التانية اللي نلاحزها ان هم اه توكلوا على الله توكلا كاملا. يعني ايه كان عندهم صدق اعتماد القلب على الله واستفرغوا الوسع في الاخذ بالاسباب. فلو صح ان كلمة
للكهف دي تراد بها الكهف يعني الالف واللام دي للاستغراق فهم اختاروا مكان مناسب آآ من باب الاخذ بالاسباب المقصد الذي ارادوه. تمام اا كان عندهم افتقار الى الله سبحانه وبحمده وتوفيق من الله سبحانه وبحمده يبقى كده عندنا هما دلوقتي اا في فقه الايواء ان هما اا تعاونوا عالبر والتقوى اجتمعوا على الخير اي الصحبة
الرفقة الصالحة. كمان اه النقطة التانية ان هم توكلوا على الله. التوكل على الله طيب استفراغ الوسع في الاخذ بالاسباب يعني اكمل الاسباب طيب فقالوا ربنا ربنا ربنا اتنا من لدنك رحمة وهيء لنا من امرنا رشدا. الفتي هنا بيعلمونا الاخذ بالاسباب المادية والاخذ بالاسباب
الشرعية ويمكن حتة الشرعية دي بيذكرها العلماء. مم. لكن يعني الواحد شايف انها مش دقيقة شوية. بمعنى ايه ؟ ما هو الاسباب المادية برضو بتاخد بها دي مشروعة ما هي برضو اسباب شرعية. فالاولى ان احنا نقول الاخذ بالاسباب المادية والاسباب المعنوية. اللي هي حاجات هي ممكن ما تكونش ايه؟ ممكن نقول الاخذ بالاسباب
دنيوية والاخذ بالاسباب الدينية ممكن. يعني تمام اه على قولة اللي اقصده ايه؟ ان مثلا احنا ممكن ما نلتفتش ان من الاخذ بالاسباب الدعاء الدعاء سبب سبب لتحقيق مرادات الانسان. يعني انا لما اتوكل على الله في مسألة من الاسباب التي ينبغي ان انا اخد بها ايه؟ الدعاء
يعني انا دلوقتي خلاص توكلت على الله في مسألة هو اعتمد قلبي على الله في مسألة هعمل ايه؟ صدق اعتماد قلبي على الله وحده. طيب وبعدين استفراغ اليسرى في الاخد بالاسباب؟ الاسباب دي نوعين
في اسباب المفروض دينية او معنوية زي الصلاة الصلاة او استعينوا بالصبر والصلاة وانها لكبيرة الا على الخاشعين. الصبر انا آآ الدعاء الله في عون العبد ما كان العبد في عون اخيه
يبقى خدوا بالكم من لاحز ان الفتي هنا في توكلهم على الله هنلاحز ان هم خدوا باغلب الاسباب الشرعية. الصبر الصبر على المأمور والصبر عن المحجور والصبر على المقدور. تلات انواع من الصبر. الصبر على المأمور
على الطاعات اصبروا على الطاعة ويثبتوا عليها ما يتركوهاش. والصبر عن المحظور يصبر عن المنكرات ما يعملوهاش. وهنشوف الكلام ده بعد شوية. والصبر على المقدور اللي ربنا قدره لهم خطوش عليه ولا كده ونشوف التلات انواع من الصبر دول حاضرين عند الفتية بشكل واضح
الصلاة واستعينوا بالصبر والصلاة. الصلاة اه المراد بها الصلاة طبعا المعروفة ويراد بها بعضها يقول برضو في يدخل فيها الدعاء يدخل فيها الدعاء. فهم هنا استعانوا بالدعاء بشكل واضح. الصلاة بقى حسب ما كان من امرها
طيب في حاجة تلتها من اسباب الاعانة اللي هي والله في عون العبد ما كان العبد في عون اخيه. فهم تعاونوا بينهم على البر والتقوى لزلك حتى كنت اقول يعني الاعمال اللي الناس يعني بتجتمع فيها آآ الاولى ان احنا نسميها العمل التعاوني. يعني ربنا قال وتعاونوا على البر والتقوى
ولا تعاونوا على الاثم والعدوان. ان هذا التعاون او هذا الاجتماع يبقى عشان تبقى حاضرة فكرة ان احنا بنتعاون على البر والتقوى ولا نتعاون على الاثم والعدوان. والله في عون
العبد ما كان العبد في عون اخيه فكتير من الاسباب الشرعية او اه على عن المعنى الادق الاسباب المعنوية او الدينية التعبدية اللي هم آآ خدوا بها اللي هي تعينهم على التوكل خدوا بها. طيب والاسباب المادية بقى اللي هو يختاروا كهف مناسب في مكان مناسب في ظروف مناسبة
في توقيت مناسب الكلام ده يعني خدوا بها فطبعا كان واضح جدا مسلا اشوف نفسي ان النبي صلى الله عليه وسلم في حديث الهجرة نجد ان هو توكل توكل على الله صدق واعتمد القلب على الله وحده استفرغ وصف الاخذ بالاسباب
الاسباب الشرعية من آآ من دعاء ومن صلاة ومن صبر والاسباب المادية من آآ من ترتيب محكم جدا جدا جدا للهجرة والخروج طيب فهنا هنتعلم منهم. طيب فنيجي بقى عند شق الدعاء. فقالوا فقالوا. قالوا ايه بقى؟ ايه بقى الاقوال اللي تتقال للشخص المتوكل على الله او الشخص اللي يفتقر الى الله
فقالوا ربنا اتنا من لدنك رحمته وهيئ لنا من امرنا رشدا. دعاء نفيس حقيقة ويعني يمكن ده من اه من اعظم ما نخرج به من قصص اصحاب الكهف. نتعلم منهم هذا
الدعاء النفيس اتعلم منهم فعلا ان احنا لما نريد ان نؤوي الى الله احنا كده هو عندنا كلام ودي نقطة يا جماعة بنأكد عليها احسن الله اليكم. اه لما يبقى الله سبحانه وبحمده اه ذكر شيئا واقره واثنى عليه
فاكيد يبقى ربنا يحب النوع ده من يعني من من التوسل اليه او من الدعاء او من الطلب. وفي نفس الوقت يكون ده ارجل القبول. فهو احب الى الله وارجى
القبول عند الله فمش عارف ليه برضو الناس يعني تغفل عن ده وتقعد تستبدله بقى بكلامات بكلام البشر وسبوعات البشر ومش عارف ليه يعني سبحان الله يعني في الادعية التي في الوحي غني بل كل المطالب للاسف احنا بس اللي ممكن نتخيل ايه؟ المطلب بتاعنا مش موجود لان احنا اصلا
ما نعرفش كتير من ايات القرآن والسنة. انما لو الانسان استقرأ اية القرآن والسنة بدأ يقرأ اي كتاب ورد فيه الحاجات دي. هتجد ان كل كل مطلوباتك موجودة. كل مطلوباتك موجودة
وموجودة بايه؟ افضل صياغة ممكنة واحب طريقة واسلوب الى الله. وهي ارجى للقبول بل كمان ممكن بعضها يكون جه نص على انها قبل على انه قبل يعني الصحابة لما يقولوا ربنا لا تؤاخذنا ان نسينا او اخطأنا وربنا يقول قد فعلت
ما هو ده نص على ان ده دعاء مستجاب لما سيدنا موسى مسلا يقول آآ ربي اني ظلمت نفسي فاغفر لي فغفر له. طب ما دعاه قام استجاب اهو يعني ليه ليه يبقى كمان دعاء عندنا نص النسروجين واحنا لما الواحد يجي يطلب من ربنا انه يغفر له ما يستعملش الدعاء ده؟ طب ليه
المهم فقالوا ربنا اتنا من لدنك رحمة. طيب برضو عندهم اه يعني لو قلت ان من الواضح جدا عند الفتية ان ما كانش عندهم بس قوة عملية عندهم كمان قوة علمية
تمام؟ والقوة العلمية دي هي سدة الثغرات وعالجت القصور اللي حاصل بالنسبة لشخصياتهم كفتية فضبطت عندهم الوجدان وضبطت عندهم اتجاه حركة الابدان وخلت الامور في اكمل ما تكون. طيب لذلك ده يتضح ويتجلى من من حتى من طريقة
من طريقة طلبهم من الله سبحانه وبحمده. فقالوا ربنا هيدعوا بقى يعني هنتوسل معهم الى الله وندعوا معهم الى الله. فقالوا ربنا اول حاجة التوسل الى الله بالربوبية. في بعض اهل العلم اصلا بيقول ان يا رب يا رب يا رب اسم الله الاعظم
فالتوسل الى الله بالربوبية. لان التوسل الى الله بالربوبية انت بتقر ربنا بحاجتين. بتقر ربنا بالنعمة وبتقر ربنا بالعظمة يذكر ربنا بالنعمة وبتقري له بالعظمة بتقر له بالتلات معاني اللي بيدور حواليهم آآ تدور حواليهم الربوبية. اللي هو الخلق
ماشي آآ والملك وعندنا الخلق والملك وبعد كده الاصلاح والتدبير وبعد كده آآ السيادة والطاعة يعني العرب عندهم كانت كلمة رب بتقدر حول المعاني التلاتة دول اللي هو الملك الاصلاح
والطاعة فرب البيت هو اللي يملكه وهو اللي بيصلح شأنه وهو السيد المتاع فيه طيب فلما نيجي نتكلم عن الرب سبحانه وبحمده ان كل هذه المعاني حق في حق ربه سبحانه وبحمده على اكمل ما تكون
فالرب له الخلق والملك الخلق يعني مش ملك عن تمليك حد ملكه لأ هو ملك شيء اوجدها من العداء له الخلق والملك. طيب والاصلاح والتدبير ومن يدبر الامر. والتالتة الطاعة والسيادة والامر التشريع والطاعة والسيادة والامر
ربنا آآ الاله الخلق والامر. آآ فالله سبحانه وبحمده هم لما بيقولوا ربنا هم بيقروا الى الله بكل ذلك بيتوسلوا الى الله بايمانهم به ربا والتوسل الى الله باسمائه الحسنى بين يدي الدعاء ارجى لقبول الدعاء
فهما هنا بس وعشان كده يا جماعة الدعاء عبادة. النبي صلى الله عليه وسلم في الحديث الصحيح الدعاء هو العبادة. مش مخ العبادة. مش مخ لا كلاوي ولا الكلام ده الحديس ده ضعيف. بس الدعاء هو العبادة
فهنا نشوف ان فعلا الداعي هو بيقر باشياء وكانه بيتعبد الى الله بيتعبد الى الله بالاقرار بالاشياء دي. فلذلك فقالوا ربنا فقالوا ربنا آآ خد بالك ان هم اقروا بالمعاني اللي قلناها دي. وفي نفس الوقت بقى ان هم
وكأنهم يعني بيتوسلوا الى الله سبحانه وبحمده بنعمته عليه. يعني هم بيقروا بالنعمة والعظمة. بيقروا بالخلق والملك والتدبير والاصلاح ويقروا بالامر والتشريع والسيادة والية الرب سبحانه وبحمده للطاعة وكمان بيقروا لربنا بفضله عليه واكرامه لهم وتربيته لهم ورعايته لهم وعنايته بهم
وكأنهم بيقولوا يا رب انت الذي تربينا وتعتني بنا وترعانا وتحفظنا فلا نتوسل اليك ان تتم نعمتك علينا وان يعني تنجينا من هذا الامر او تحفظنا في هذا الامر فقالوا ربنا وخد بال حضرتك بقى ما قالوش يا رب قالوا ربنا ربنا فهم برضه يريدوا ان يبرزوا في دعائهم افتخارهم بالانتساب
الى الرب سبحانه وبحمده اه ومما زادني فخرا وتيها وكدت باخمصي اطأ الثريا دخولي تحت قولك يا عبادي وان سيرت احمدا لي نبيا. كفاني فخرا ان كنت ليربى وكفاني عزا ان كنت لك عبدا. يعني هو الانسان ده شيء افتخر به الانسان ان هو آآ وشيء يعتز به الانسان ان ينسب نفسه الى ربه سبحانه
فقالوا ربنا انت حتى بتحسها لو عندك موزف وعمال يقول الشركة والشركة وعمال يقول شركتنا وشركتنا وشركتنا وشركتنا اكيد انت بتحس ان هو عنده انتماء ما اكره يعني وعنده اعتزاز اكبر بالايه بهذه المؤسسة التي يعمل فيها. فدلوقتي لما يقولوا ربنا ده اظهار لافتخار بالانتساب للرب سبحانه وبحمده
والاعتزاز بذلك وده برضو ادعى الى قبول الايه؟ اه الطلب الذي طلبه. فقالوا ربنا اتنا من لدنك رحمة وقالوا ربنا اتنا والايتاء يعني حاجة شبيهة بالاعطاء لكن ما يميز الايتاء حاجتين بيكون في الامور المعنوية
وبيكون اكتر في آآ الشيء العظيمة يعني ما تقولش اتيته قطعة خبز. العرب ما بتستعملش ليه؟ تقول اعطيته قطعة خبز. لكن اتيته يؤتي الحكمة من يشاء. ومن يؤتي الحكمة فقد اوتي
خيرا كبيرا اتاه الله الملك يؤتي الحكمة من يشاء ومن يؤتي الحكمة فقد اوتي ايه؟ خيرا كثيرة. فالحكمة آآ ده شيء معنوي. وفي نفس الوقت شيء عظيم مش شيء سهل. فنفس القصة النهاردة الملك آآ اتاه الله
له الملك فالايتاء بيكون في الاشياء العظيمة في الاشياء الكبيرة لا يكون في الاشياء الصغيرة. وفي نفس الوقت يكون في الاشياء المعنوية اكتر فقالوا ربنا اتنا فخد بال حضرتك ان هما برضو فاهمين هما بيطلبوا ايه ربنا اتنا
عارفين ان اللي بيطلبوه من الرحمة يناسب في الطلب ده الايتاء مش الاعطاء وانسب له الايتاء مش الاعطاء. فسبحان الله برضو يوم به يعني ان الانسان يعني والله يا جماعة ما تزعلوش مني. النهاردة يقول لك ده فلان ده ما شاء الله زكي اوي وشاطر او بيعرف يتكلم مع المدير كويس. لا بيعرف يتعامل مع وناس تروح تاخد دورات
ومحاضرات ودبلومات عشان تعرف ايه مهارات التواصل. وكيف تتواصل مع اللي فوقك؟ وكيف تتواصل مع اللي تحت وكيف تتواصل مع ومش عارف ايه وتاخد مهارات التواصل الاسري. ازاي تتواصلي مع جوزك وتكلميه بشكل كويس فتقدري تاخدي منه اللي انت عايزاه من غير ما تزعليه. وانت ازاي تتواصل مع مراتك وتكلمها كويس
والناس وفي حاجة مهمة جدا جدا جدا الناس غافلة عنها. مهارات التواصل مع الله لو صح التعبير. كيف نتواصل مع الله يعني انا النهاردة لما اطلب من ربنا اطلب من ربنا ازاي؟ لما اكلم ربنا اكلمه ازاي؟ اما اسأل ربنا اسأله ازاي؟ دي من اوائل الحاجات التي ينبغي ان يتعلمها الانسان
وللاسف احنا مقصرين فيها. انت النهاردة لما تيجي تناجي الله تناجي ازاي ولزلك ده يعني انا صراحة باعتبر ان بعض الاخوة مسلا الاخوات يقول لك يا عم دي رقائق دي حاجات مش عارف ايه خلينا في العلم اللي هو دي صلب العلم لأ انت ده ده بقى المفروض
ان هو ترجمة عملية للعلم اللي عندك كله. يعني انت عشان تعلم اللي اهو واللي قال ربنا يبقى هو عارف معناه الرب وكزا وكزا وكزا وكزا وان ده انسب في السياق ده
ولما يقول اتنا ده هو ده دي الترجمة العملية لعلمك هو انت علمك ده عزرا يعني لو ما بترجمش اعمل ايه قيمته؟ ايه معناه اصلا فهي دي القصة كلها ودي ابواب بنغفل عنها وللاسف الشديد للاسف يعني بقى يعتبروا العلم قال وقلنا ومش عارف يقول مسائل الخاضع فيها ويتركوا مثل هذه المسائل. انا ما بقولش ما نتعلمش
بس ده لازم يترجم عمليا هنا. بقول زي ما انت حريص اوي انك تتعلم مهارات التواصل مع مش عارف مين ومين ومين. تتعلم ازاي تتحدث مع الله يعني وانا يمكن حتى ادعوكم كمان ان انتم تفكروا كده في خواتيم سورة المائدة. وتشوفوا سيدنا عيسى وذلك الحوار الراقي الذي كان بينه وبين الله. ولما ربنا كلمه اتكلم مع
ربنا ازاي؟ والطريقة اللي اتكلم بها مع ربنا. فالكلام ده في غاية الاهمية. فقالوا ربنا اتنا اتنا من لدنك يعني سبحان الله زي سيدنا ابراهيم لما آآ ربنا ارسله سيدنا جبريل وهو ملقى في الهواء وهم يلقونه في النار. فسيدنا جبريل يقول لسيدنا ابراهيم الك الي حاجة؟ قال اما لك فلا
واما الى الله فنعم. حسبنا الله ونعم الوكيل. زي ما قال ابن عباس نقلها لسيدنا ابراهيم حين القي في النار وقالها اه الصحابة لما قيل هم الناس قد جمعوا لكم فاخشوه
فسبحان الله انقلبوا بنعمة من الله فضلا لم يمسسهم سوء وسيدنا ابراهيم انقلب بنعمة من الله فضلا لم يمسسه سوء. او لم يمسه سوء. فالشاهد ان هنا ناخد بالنا ان هم قالوا اه ربنا اتنا من لدنك من لدنك احنا يا رب مش عايزين حاجة من حد
ودي حاجة مهمة جدا الاخلاص الاخلاص في الطلب الاخلاص في الطلب. ان العبد فعلا يظهر لله ان هو فعلا آآ يوحد يوحده مستعانا به متوكلا عليه. ان هو فعلا يعلم انه لا يملك النفع ولا الضر الا هو سبحانه وبحمده. فقالوا ربنا ممكن يقولوا
ربنا اتنا رحمة بس بيأكدوا ربنا اتنا مين لا يدوم احنا نعلم ان البشر لا يملكون شيء فده اللي زي ما قلنا البعض ممكن يعتبره اطناب بس ده اللي بيسموه الاطناب البلاغي. اللي هو كلام له معنى وهيبقى فيه اضافة مهمة. فقالوا ربنا اتنا من لدنك
رحمة. شف بقى قالوا ربنا اتنا من لدنك رحمة. ما قالوش الرحمة. قالوا رحمة طلبوا ان بالتنكير وده يعني يفيد التعظيم شيء عظيم ويفيد الاطلاق. يعني برضه انت سبحان الله انت لما لما تتعامل مع الله ما تقعدش تضيقها على نفسك وربنا موسعها
يعني الدليل على نفسك ايه؟ تقول يا رب ايه؟ يا رب نجني من الحتة الفلانية. لما تقول يا رب نجني في كل شأن فيا رب بس احفزني في المسألة الفلانية بتقول يا رب احفزني اه في كل شيء. احفظني في سائر امري. يعني ليه الضيقة على نفسك وربنا موسعها عليك؟ انت سبحان الله وكأنك
يعني ايه لو طلبت اكتر من كده هو ما يديكش الا كده بس. ان الله لا يتعاظمه شيء. النبي صلى الله عليه وسلم وصانا لحسانا. بيسأل ربنا يسأل يكثر في المسألة
سيدنا عمر يقول اذا نستكثر يا رسول الله قال الله اكثر واطيب يعني انت انت متخيل ان انت يعني طلبك ده هيعجز ربنا آآ لو ان اولكم واخركم وانسكم وجنكم وذكركم وانثاكم وصغيركم وكبيركم قاموا في صعيد واحد فسألوني فاعطيت كل واحد
المسألة ما نقص الا كما ينقص المخيط اذا ادخل البحر لو حطيت ابرة في البحر بتاخد ايه من البحر في الحقيقة بعد ما يقول هتاخد حاجة يا سيدي عمر يقول ما بتاخدش حاجة اصلا. وكأنها ما بتاخدش حاجة. فعلا وكانها ما بتاخدش حاجة. فتخيل كل دول لو قاموا فانت انت طلبك عند ربنا مش يعني
انما امره آآ انما امر نالسين اذا اردناه ان نقول له كن فيكون. بس فكن فيكون. انتهت المسألة فانت ليه اصلا انت يعني ما تشغل نفسك او او تستعظم الامر في جناب الله سبحانه وبحمده تحسسه كبير اصل لأ اصل بالعكس ربنا من لم يسأل لا يغضب عليه
ربنا يحب انك تسأله ومن يعني من احب خلقه اليه اولئك الذين يكثرون من سؤاله والتضرع اليه فانت ما تضع اي ماء لما تيجي تطلب من ربنا اطلب النبي يقول اذا سألتم الله فاسألوه الفردوس الاعلى فانه اعلى الجنة واوسط الجنة ومنه تفجر انهار الجنة وسقفه عرش الرحمن
فانت ربنا ما يتعاظموش شيء فما تقعدش انت تضيقها على نفسك. فقالوا ربنا اتنا من لدنك رحمة اطلاقا بقى. يعني رحمة في اول عمرنا واخر امرنا رحمة في ابدانا ورحمة في وجدانا رحمة في كل حاجة
ربنا اتنا من لدنك رحمة في دنيانا ورحمة في اخرانا. سبحان الله! ولذلك انا اوصيكم وصية مهمة جدا. ما اعرفش بس واحد بقى بيشعر بها كتير دلوقتي. لما تمر به ضائقة من دوائق الدنيا وامر من امور الدنيا
الدنيا فيبقى نفسه يتضرع ويسأل ربنا ان ربنا نجيه. فساعتها الواحد بيفتكر يقول طب ما في حاجة اهم منه الاخرة. وتستسمر الفرصة واطلب الاخرة بالمرة عشان كده ربنا يقول ومنهم من يقول ربنا اتنا في الدنيا حسنة وفي الاخرة حسنة وقنا ايه عذاب النار. ما تنساش اخرتك لقيت والله قلبك حاضر دلوقتي وانت في ازمة وضائقة كبيرة. فرصة فرصة اغتنمها
قبل ما تطلب الطلب بتاع الدنيا اطلب طلب الاخرة بالمرة اطلب ان ربنا ينجيك يوم القيامة وان ربنا يدخلك الجنة وربنا يرضى عنك. استغفر ربنا هي فرصة. استرضي ربك اهي فرصة
فما تقعدش مركز في دي بس استثمر فرصة ان انت نفسك قلبك حاضر فقالوا ربنا اتنا من لدنك رحمة سواء كان في الموقف ده او في غير الموقف ده في الدنيا وفي الاخرة فابدلنا في وجدلنا في ايه؟ وكل حاجة ربنا اتنا من لدنك رحمة
طيب هم هنا اه قالوا ربنا اتنا من لدنك رحمة اتعلمنا منهم فكرة ان انت ما تضيقش واسع. وان انت وسع على قد ما تقدر وان ربك لا يتعاظمه شيء. ما تستعظمش شيء في جناب الله سبحانه وبحمده
طيب هم ليه قالوا ربنا اتنا من لدنك رحمة؟ ليه طلبوا الرحمة بالزات وليه طلبه الرشد بالزات؟ يعني ليه ما طلبوش حاجة تانية؟ وايه علاقة الرحمة باللي هم رايحين له؟ ايه علاقة الرشد باللي هم رايحين له؟ دي اللي ان شاء الله حاجات هنتعرف عليها بازن الله في الحلقة القادمة. اقول قولي هذا
استغفر الله لي ولكم ودمتم بخير. السلام عليكم ورحمة الله وبركاته